INOX บวกเฉียด 9% นิวไฮรอบกว่า 1 ปี! ซื้อขายหนาแน่นทะลุ 31 ลบ.
INOX บวกเฉียด 9% นิวไฮรอบกว่า 1 ปี! ซื้อขายหนาแน่นทะลุ 31 ลบ. 
INOX บวกเฉียด 9% นิวไฮรอบกว่า 1 ปี! ซื้อขายหนาแน่นทะลุ 31 ลบ.
5 ก.พ. 2564

ผู้สื่อข่าวรายงานว่า ราคาหุ้นบริษัท โพสโค-ไทยน๊อคซ์ จำกัด (มหาชน) หรือ INOX ล่าสุด ณ เวลา 10.22 น. อยู่ที่ระดับ 0.62 บาท ปรับตัวขึ้น 0.05 บาท หรือ 8.77% สูงสุดที่ระดับ 0.64 บาท ต่ำสุดที่ระดับ 0.57 บาท ด้วยมูลค่าการซื้อขาย  31.12 ล้านบาท

โดยราคาหุ้นปรับตัวขึ้นอย่างมีนัยสำคัญ ทำจุดสูงสุดอีกครั้ง โดยเป็นจุดสูงสุดในรอบ 1 ปี 1 เดือน นับตั้งแต่ราคาหุ้นอยู่ที่ระดับ 0.62 บาท เมื่อวันที่ 23 ม.ค.2563 และมีการปรับตัวขึ้นต่อเนื่องเป็นวันที่ 2 นับตั้งแต่ราคาหุ้นอยู่ที่ระดับ 0.45 บาท เมื่อวันที่ 2 ก.พ.2564
ทั้งนี้ INOX เป็นผู้ประกอบกิจการผลิตและจำหน่ายสเตนเลสรีดเย็นในประเทศและต่างประเทศ ผลกระกอบการไตรมาส 3/2563 มีกำไรสุทธิ 64.19 ล้านบาท ปรับตัวเพิ่มขึ้นจากช่วงเดียวกันเมื่อปีก่อนซึ่งมีกำไรสุทธิ 50.65 ล้านบาท
โดยคาดว่าราคาหุ้นที่ปรับตัวขึ้นอย่างมีนัยสำคัญ 2 วันทำการมาจากการซื้อเก็งกำไรก่อนประกาศผลการดำเนินงานไตรมาส 4/2563 ที่คาดว่าจะมีทิศทางที่ดี